section_heading: Sadržaj
paragraph_text: Vidjevši to starica postaje sve pohlepnija, želi novu kuću, želi biti vlastelinka, želi biti svijetla carica. Sve te želje ribica ispuni, a starica od starca načini slugu. Međutim sve to starici nije bilo dosta. Želi postati vladarica mora i da joj služi zlatna ribica. Kada je starac prenio i tu staričinu želju, ribica nije ništa odgovorila, samo je repom udarila po vodi i zaronila u more. Starac se vratio kući, staroj kolibi ispred koje je stajala starica uz prepuklo korito.